钦定古今图书集成/方舆汇编/职方典/第1454卷 > 《入滇之路》
## 钦定古今图书集成/方舆汇编/职方典/第1454卷 > 《入滇之路》

滇土天下之远藩，处夷落之中，为中国屏蔽，其守与
内地异。《周礼》：“孟冬之月，有司坏城郭，固封疆，完要塞，
塞徯径。”此为备外者言之也。若滇则孤悬万里，恃中
国以为声援，其地辽阔广远，实东则西虚，南顾则北
弱，不患无地而患无人以守，外有窥伺之虞，而内有
负固之渐，如秦之函谷，蜀之剑门，一夫当关，万夫莫
开，非如中州之四通五达，一号召之间，士马云集，无
仰哺待救之难也。尝考自古入滇之路有三：楚将庄
𫏋略巴黔以西，威定蜀楚。其所由入，则今之贵州，古
之牂牁郡也。南越以财物役属夜郎汉王，然于乘诛
南越之威，胁取滇土。《史》称牂牁江出番禺城下，其源
在田州泗城之境，与云之广南、贵之“普安，实相接壤，
轻舟东下，径达南海，所谓南路也。司马相如持檄喻
西南夷，诸葛武侯渡泸深入，皆由益部取道南中，非
古所谓西路耶？自昔经略西南，扫荡草窃，其故道章
章若是，此三道不通，则全滇郡县，四望阻塞，而扼我
之吭，拊我之背，势所必至矣。”又以其形势言之，东为
黔中，在今日为内地“固勿论，若南蔽元江，元江之外
为车里，又外则为交趾；西蔽永昌，永昌之外为麓川，
又外则为缅甸，西北则为羁縻、丽江以为捍蔽，此外
则为吐番。气势稍弱，则吐番西伺，南交外窃，西南诸
夷不受约束”，此又其必然者。天宝间，张处佗暴使滇
人，唐有南诏之衄，连结吐番，终唐之世，不入职贡，宋
室不竞，弃为异域。蒙、段二氏崛据数百年，计其士马，
不足当中国一大郡。然穷天下之力不能下者，则以
兵恃险远，下流仰攻，形不便，势不利也。我太祖高皇
帝削平僭伪，混一区宇，戡定西夷，置立州郡。二百年
来，夷𩎟之风，变为中土，编辫之习，易为冠裳。一方之
人，如脱阴翳而睹日月之昭融，神功圣德，辉映古今
矣。然执事之心若有隐忧然者，何也？为滇人之虑远
也。且执事所谓“纡迟驿递，则病于官；远涉侵掠，则病
于民。”是固然矣。然又有甚者，夫中原之人入滇，其道
里自西至者，上荆门，涉泸水，登陆陟乌撒；自南至者，
愬流上郴桂，泛洞庭巨浸，又数千里，始达沅州。攀缘
关岭，其鸟道盘郁，苗夷出“没四旁，于危磴中垒土筑
堡，凭高了远，昼柝宵钲，日晏启闭，游徼之兵，负弩尾
蹑而后敢启行，士旅往来，若履虎尾而蹈春冰，犹或
白昼之中，剽人而夺之金，如此而谓保百年无事，是
目听而耳食”云耳。不特纡迟，而危险特甚，故议者纷
然，皆谓欲开通西南二路，非无所考而漫为言也。尝
考求故道，在昔故多岐矣。其小小间捷之径，人得并
肩车，不得方轨者，置勿论。金沙江宽广数里，自丽江
而下，吞纳滇、洱诸水，径达蜀江。其为舟楫利涉，行道
之人能言之。太祖高皇帝谕颍川侯，谓：“关索岭本非
正道，正道乃在西北，圣谟具存。乃土夷射利，倡言为
梗，一疏凿之，民固乐从，昆明、威楚、罗、婺之境，皆”可扬
帆至矣。询之土人，称“仅有一二梗涩之处，稍加转搬，
不过寻丈。”以天造地设之利，弃之无用，舛也。若东南
之势，又大异是。广南一郡，便于入粤，而艰于入滇，去
泗城不二百里而近普安、安龙，商旅往来自粤者日
夜不绝，在今仍为通衢，且山径平夷，无盗贼出没，所
少者亭驿憩息耳。土旷人稀，原“产铜矿。诚于此郡迩
封，许土著之民开凿取利，以其七与民，征其三以为
经营之费。客货往来，仍禁土人私敛，官为定额，稍资
其入，以助官费之不足。移维摩州于隘地，以弹压草
窃，不加赋于民而事集，与跋涉黔中崎岖之径远甚，
何惮而久不为此？愚谓开通此二道，无大费而有巨
利。滇土故饶笮”马、僰童、髦牛、矿碌诸产，舟车辐辏，省
负挽之烦，百货增直，一利也；通二广，绵枲缯帛铁釜，
远方难至之物，自此踵集，滇民益以富寔，二利也；岁
有荒歉，可移民移粟，三利也；士旅往来，无纡迟、间关
剽掠之警，人乐游其土，四利也；流落边徼，老幼孤寡，
得襁负生还，五利也；水浮与陆走，劳逸相悬，人情孰

南劲卒，西可制蜀，东南可控百粤。其或滇中有负固
内讧之忧，如蒙之割据，皮、罗、思平之僭窃，呼召川蜀
之兵，自岷、泸西入，扬旗捣垒，则邛、笮以南无坚壁；南
檄百粤，左言鸟章之士，不数日抵安龙、广南，则钲铍
相望于昆池。其或外侮窥我门庭，连掣三省，战旅麻
列猬合，西指则吐番徙幕，南驰则交夷不敢高枕而
卧。施长组问包茅，不入则哀牢以西稽首纳琛不敢
犹豫《沬趄》利害较然，明若观火。执事者毅然行之，吾
滇人万世之利也，岂特士旅之便已哉？